JohanHeinsen/ENO huggingface dataset:
Viborger Samler, 1843-02-04
Kong Carl Johans 79de Fødselsdag, berettes fra Aalborg i Byens Avis af 26de, feiredes samme Dag af den i Aalborg residerende svensk norske Consul for Nørrejylland, Agent Sødring, ved en Diner, der ogsaa efter Jndbydelse bivaanedes af flere Viceconsuler fra de omliggende Stæder.
Viborger Samler, 1843-02-04
J den aalborgske Baptistmeningheds Afdeling har, ifølge Byens Avis, tildraget sig en Begivenhed, som ikke lidet beskjæftiger Opmærksomheden. En af Sectens ivrig ste Tilhængere, en afsk. Sergeant, har nemlig vedvarende nægtet at lade sit Barn døbe i den christne Kirke. Da Barnet nu er 2 Aar gammelt, havde de bestaaende Anordninger naturligviis maatte gjøre en bydende Forholdsregel nødvendig, og paa Jndst, desangaaende har Cancelliet resolveret, at en Værge skal udnævnes, for at besørge Barnets Daab. En Borger er nu i dette Øiemeed beskikket; men da Faderen vedbliver at nægte Barnets Udlevering med det Gode, vil maaskee en Tvangsforholdsregel blive gjort gjældende. Det tør imidlertid haabes, at Faderen, der i sin Vandel altid har viist sig saare agtværdig, ikke ville lade det komme til et saa forargeligt Optrin.
Viborger Samler, 1843-02-04
Viborg, den 3die Febr. Dagsposten medbragte af tydske Aviser hertil Staden Alton, Mercur, men hverken Børsenhalle, Hamburger Espd. eller Augsb. Allg. Zeitung.
Viborger Samler, 1843-02-04
Handels- og Skibs-Efterretninger. London, den 27de Januar. Londoner-Kornmarkedet vedbliver at være flant. Engelsk Hvede er atter 1 a 2 sk. lavere end i Mandags. J fremmed Hvede og i de øvrige Kornsorter er næsten ingen Omsætning.
Viborger Samler, 1843-02-04
Altonaer-Qvægmarked. Mandagen den 30te Januar. Af 434 Stkr. stort Hornqvæg solgtes 333 Stkr., usolgte bleve 202 Stkr.
Viborger Samler, 1843-02-04
Nationalbank=Actier noteredes i Tirsdags paa Kbhavns Børs til 111 a 111 1/2 Rbd. i r. S.
Viborger Samler, 1843-02-04
Barkskibet Kongen af Danmark, Krenckel, af Korsør, fra Shields bestemt til Rio Janeiro, er den 18de Jan, indkommet til Cork med Tab af Seil, Ruff, o. s. v., og med sygt Mandskab; det har været 7 Uger tilsøes.
Viborger Samler, 1843-02-04
De sidst ankomne engelske Poster meddele nærmere Details med Hensyn til de i de seneste Storme indtrufne Ulykker. En engelsk Ostindiefarer, nemlig Jessie Logan, af og til Liverpool, fra Calcutta, er forliist. Efterat den var bleven truffet af en Styrtesøe, blev den den 15de med 13 Fod Vand i Rummet forladt af Mandskabet, som blev optaget af et andet Skib, og drev Dagen efter paa Strand i Nærheden af Boscastle i Jrland, hvor den blev slaaet i Stykker. Ladningen, der bestod af Sukker, Riis, Huder, Bomuld, Horn, Farvetræ, Jngefær o. s. v., flød iland paa Kysten.
Viborger Samler, 1843-02-04
Ved Dunkerque blæste den 16de Jan. en svær Storm. En Skonnert, som man antog at være dansk, var to Gange kommen ind imellem Bankerne, og to Gange udsendtes, Baade til Hjelp; tilsidst holdt den tilsøes, og den 17de kunde man ikke see noget til den. – Fra Ostende berettes under 17de, at man Dagen før havde seet en af Mandskabet forladt Brig imellem Dunkerque Bankerne, saavelsom en kæntret Slup, og en Skonnert uden Seil, der gjorde Nødsignaler, den svære Søe forhindrede imidlertid fra at bringe den nogen Hjelp.
Viborger Samler, 1843-02-04
Flere Skibe, der ere ankomne til England fra Østersøen, berette, at de i Nordsøen have havt overordentligt haardt Veir, et til Grimsby ankommet Skib har under hele Reisen, havt klosrebede Seil.
Viborger Samler, 1843-02-04
Frederikshavn, den 26 de Januar. Jdag Middag, hedder det i "Aalb. Av." grundstødte i svær Tykning Briggen Victor af Montrose norden for Hirtsholmen, kommende fra Pløen, bestemt til Hull med Ladning af Hørfrø. Skibet. staaer efter Sigende høit paa et Steenrev, men ventes pragt flot, hvis Vind og Veir ville føie, og naar en betydelig Deel af Ladningen bliver udlosset.
Viborger Samler, 1843-02-04
Udnævnelse. Under 28de Januar har Hs. Majestæt allernaadigst beskikket Cand. theol. og Skolelærer paa Christiansøe J. F. Carstensen til Sognepræst for Sennels Menighed i Aalborg Stift.
Viborger Samler, 1843-02-04
Capitelstaxter paa Afgrøden for 1843. For ny Sorø Amt: Rug 5 Rbd. 1 Mk. 10 1/2 s., Byg 2 Rbd. 5 Mk. 11 1/2 s., Havre 2 Rbd. 1 Mk. 6 1/2 s., Erter 3 Rbd. 3 Mk. 10 s., Boghvedegryn 9 Rbd. Sølv pr. Tde. For Aarhuus Stift: Rug 5 Rbd. 2 Mk. 4 s., Byg 2 Rbd. 4 Mk. 15 s., Havre 2 Rbd. 10 s., Boghvedegryn 8 Rbd. 2 Mk. 5 s., Smør 17 Rbd. 1 Mk. 9 s. Sølv pr. Tde. Døde. Kjøbenhavn: Forhenv. Statsgjælds=Kasserer, Justitsraad C. R. Hjelm, 75 Aar, Niels Borthing, 56 Aar; Exam. juris og Extraskriver i det kgl. danske Cancelli, H.D. Mick, 44 Aar; Mariane M. Jensen, f. Auras, 52 Aar. Nykjøbing paa Falster: Ane M. Schulz, f. Thuesen, 77 Aar. - Odense: Mariane S. Jilmer, f. Chlenberg, 51 Aar. Vreilev Kloster: Enke efter Garver J. Petersen i Aalborg, Ane Damsgaard, 76 Aar.
Viborger Samler, 1843-02-04
Ved Tallotteriets 1550de Trækning i Kjøbenhavn, den 31te Januar, udkom: Nr. 21. 2. H. J. 72.
Viborger Samler, 1843-02-04
Paa 5te Søndag efter Helligtrekongersdag prædiker Hs. H. Hr. Stiftsprovst Schjødte, R. af D. og Dom., i Domkirken; i Søndresogns Kirke Hr. Pastor Ursin.
Viborger Samler, 1843-02-04
AVERTISSEMENTS. 200 Rbd. r. S. af Viborg Cathedralskoles Midler kunne strax erholdes til Laans mod anordningsmæssig Sikkerhed. Man henvender sig til Landsoverretsprocurator Qvistgaard i Viborg. Viborg Cathedralskoles Forstanderskab, d. 26de Januar 1843. Selmer. Rod. Schjødte. Jngerslev. Stearin-Lys. kunne atter faaes tilkjøbs paa Apotheket i Viborg, Hos en Familie i Viborg er til 1ste Mai en Plads ledig for en Huusjomfru. Billetter aflægges paa Adressecomptoiret.
Viborger Samler, 1843-02-04
Fredagen den 10de Februar førstkommende Kl. 12 Middag lader Viborg Kathedralskole, ved offentlig Auction paa Viborg Raadhuus, bortsælge de Skolen tilkommende Tiende afgifter for Afgrøden 1842 af Thiele, Mønsted og Borrits Sogne, andragende circa 82 Tdr. Rug og 20 1/2 Tdr. Byg. Løverdagen den 25de Februar førstkommende Kl. 12 Middag lader Skolen fremdeles, ved offentlig Auction paa Skive Raadhuus, bortsælge sine Tiendeafgifter for 1842 Aars Afgrøde af Volling, Brøndum, Oddense, Durup. Junget, Ville, Harre, Aasted, Selde, Sæbye, Nautrup og Høislev Sogne, andragende circa 111 1/2 Tdr. Rug, 284 Tdr. Byg og 286 Tdr. Havre. Conditionerne erfares paa Auctionsstederne. Viborg Kathedralskoles Forstanderskab, d. 2den Febr. 1843. Selmer. Rod. Schjødte. Jngerslev,
Viborger Samler, 1843-02-04
Ved Proclama af 24de Juni 1842, der er læst i vedkommende Under- og Overretter, ere Creditorerne i afdøde Proprietair Lars Svanholm og efterlevende Enke Mette Marie Svanholms Boe af Wiffertsholm i Hellum Herred, Aalborg Amt, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Hellum Hindsted Herreders Contoir. Nørgaard, den Hvass. 30te Januar 1843.
Viborger Samler, 1843-02-06
71 Aarg. No. 21.
Viborger Samler, 1843-02-06
Kongelig allernaadigst privilegeret Fiborg Stifts-Tidende. Forsendes med Brevposten i Danmark og Hertugdommerne. Annammensamme Mandagen den 6te Februar 1843. Denne Tidende redigeres af Adjunct Reise og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-02-06
Marineministeren, Admiral Duperre, skal have fattet den faste Beslutning strax efter endt Adresse-Discussion, at trække sig tilbage; efter Rygtet er Viceadmiral Mackau, bestemt til hans Efterfølger.
Viborger Samler, 1843-02-06
Hanover. J Sagen imod Kjøbmand Breunsing har Justitscancelliet fældet den Dom, at Breunsing skal hensættes 14 Dage i Statsfængsel og udrede Processens Omkostninger. Ved Underretten i Osnabrück var Tiltalte frifunden for Fiscalens Tiltale.
Viborger Samler, 1843-02-06
Nyeste Postefterretninger. Frankerig. Paris, den 29de Januar. Discussionen angaaende Adressen begyndte i de Deputeredes Kammer den 27de Jan., og fortsættes dagligen. "Den faldne Engels feirede Sanger" – Lamartine - har samlet nye Laurbær. Jngensinde ere ædlere, meere sande og ophøiede Jdeer indklædte i skjønnere Ord. Jmidlertid var denne Taler saa heftig i sin Tale imod Cabinettet, at han flere Gange maatte kaldes til Orden. Ministeren Billemain talte imod Lamartine; men hiins Tale gjorde ikke det tilsigtede Jndtryk. Om Agenor de Gasparin, der med Duelighed forsvarede Ministeriet, siger Moniteuren, at han har søgt at overgaae Lamartine i de skjønneste Partier af Sidstnævntes Tale. Ministeriet er tilfreds med denne Taler. Man bemærkede, at han, da han forlod Tribunen, gjorde en Omvei for at komme paa sin Plads og streifede forbi Ministerbænken. Hjertelige Haandtryk modtog han af Guizot og de andre Ministre. - Ogsaa de Toqueville har erklæret sig imod Ministeriet. Det nu bestaaende Cabinets Politik lader sig indbefatte i faa Ord: "Freden som Formaal, og Gjenoprettelsen af den engelske Alliance som Middel." – Generalgouverneur Bugeaud har tilsendt Krigsministeren to Rapporter fra General Lamoriciere, dat. den 30te Decbr. og 2den Jan. (Scherschell og Qued-Teghighest, 32 Lieues hiinsides Mascara.) J en Fegtning imod Alloupas, i hvilken Abdel Kader var tilstede, gjorde Lamoriciere 228 Fanger, og tog desuden 450 Oxer og 2000 Faar, Heste, fremdeles en Mængde Geværer og andre Vaaben. Escadronchefen for Staben, Martinprey, blev i Spidsen for 2 Compagnier af det 13de Jnfanteriregiment skudt i Brystet; Oberst de la Torre blev saaret. Begge Officierer ere i Bedring. Mon. Alg. meddeler Efterretninger om Abdel Kader, der er utrættelig i sine Streiftoge imod de frafaldne Stemmer. Changarnier er med en Colonne brudt op fra Milianah for at manoeuvrere imod Emiren. Journalen tilstaaer, at det i Løbet af denne Vinter kan lykkes Emiren at tilføie de underkastede Stammer Tab. At forhindre dette (med denne lidet trøstelige Erklæring slutter det nævnte Blad sin Beretning) er umuligt paa en saa lang Linie og imod en Fiende, der tilbagelægger 20 Lieues om Natten for uventet at kunne kaste sig paa et eller andet Punct. Vore Tropper ville være i Bevægelse indtil Regntiden indtræder; men kan ikke stedse være i Felten, og Abdel Kader, der fra Ørkenens Grændse, udspeider det beleidige Moment, vil kunne udføre nogle Streiftog. Først til Foraaret ville vi kunne forfølge ham til hans fjerneste Smuthuller, og ganske betvinge eller tilintetgjøre de Stammer, hvorpaa Emiren endnu støtter sig.
Viborger Samler, 1843-02-06
Storbritannien og Jrland. London, d. 31te Januar. Jfølge de nyeste Efterretninger fra Mexico over New=Bork, den 15de Jan.) har en ny Revolution fundet Sted i Mexico. Den skal være foranlediget af St. Anna, der formodentlig tragter efter Dictaturet. Flere Generaler have erklæret sig for St. Anna; Congressen i Mexico skal afsættes og en ny, hvis Medlemmer bestaae af St. Annas Tilhængere, træde sammen.
Viborger Samler, 1843-02-06
Den nu bestaaende Kongres har imidlertid erklæret kun at ville vige for Overmagten. MNaugthen er transporteret til Criminalfængslet i Newgate. Om faa Dage vil han blive stillet for Contral-Criminal-Court. Den Mening vinder atter Overhaand, at den Kugle, der traf Drummond, var bestemt at træffe Premierministeren.
Viborger Samler, 1843-02-06
Spanien. Barcelona, den 22de Jan. J Morges Kl. 8 udløb den sidste Termin, der af Gen. Sevanevar bevilget Contribuenterne. Apuntamientoraadet har afde 12 Mill. Realer kun betalt 4 Mill.; man frygter at Generalcapitainen vil lade Alcaldem og Medlemmerne af Handelsjuntaen kaste i Fængsel; efter Andre skal han have ladet sig bevæge til mindre strenge Forholdsregler.
Viborger Samler, 1843-02-06
Jndenlandske Efterretninger.
Viborger Samler, 1843-02-06
Kjøbenhavn. Hs. Durchl. Prinds Emil af Augustenborgs Liig blev i Tirsdags ført fra Frederiks Hospital, hvor Prindsen var død, til hans Bolig i Prindsens Palais. Efter Forlydende vil Bisættelsen finde Sted i St. Petri Kirkes Capel i Midten af næste Uge, hvorfra Liget senere vil blive ført til Roeskilde. (Da.) Edouard Ferral, en Søsters Sønnesøn af Geheimeconferentsraad og overordentlig Gesandt ved det kgl. storbritanniske Hof, Grev Edmund Bourke, er under Navn af Edouard Ferral Bourke, allernaadigst forundt Titel af Greve samt Rang med Grever, der ikke have Lehnsgrevskaber. (Aftenbl.)¬
Viborger Samler, 1843-02-06
Hr. Manzius er i disse Dage bleven ansat som Skuespiller paa Prøve ved det kgl. Theater. (Da.)
Viborger Samler, 1843-02-06
Overkrigscommissair Foss, der fra Udlandet oftere har modtaget hædrende Anerkjendelser for hans heldige Bestræbelser ved Forbedringer af flere techniske Militair sager, har nu, ifølge "Dagen" efter en lang Række af Forsøg for hans private Regning, tilendebragt en ny Opfindelse af Fængrør til Kanoner, hvis fordeelagtige Egenskaber imod alle andre hidtil existerende neppe lade nogen billig Fordring mere tilbage. Overkrigscommissairen agter paa en intenderet Reise i Udlandet nu at henvende sig til fremmede Stater med denne Opfindelse, for derved at see de Anstrængelser og Udgivter lønnede, som samme har kostet ham.
Viborger Samler, 1843-02-06
"Folkebladets Redaction vil nu atter blive forandret, idet dets nærværende Redacteur, Cand. theol. Allen, til April agter at fratræde samme. (Big. Td.)
Viborger Samler, 1843-02-06
Forleden bemærkede en Kræmmer paa Østergade, medens han handlede med 2de hatte og kaabeklædte Damer, at der lidt efter lidt forsvandt hele Pakker fra Disken. Han gjorde derfor Forsøg paa, at anholde de tvende Fruentimmer; men da han var ene, grebe de kraftigt fat i ham og trak Halstørklædet fast om Halsen paa ham, saa at det vist vilde have taget en bedrøvelig Ende, dersom der ikke var kommen Hjælp fra Gienboerne, der reddede Kræmmeren og bragte begge Damer til Politiet. (Aarh. Av.)¬
Viborger Samler, 1843-02-06
Der skal i denne Tid herske en stor Dødelighed blandt Natvægterne, som man siger: en Følge af, at disse Justitsembedsmænd ikke have kunnet taale at sove i den stærke Taage, der i den senere Tid har været udbredt over Hovedstaden. Man burde heller aldrig tillade Justits embedsmænd at gaae i taaget – Veir. (Forposten.)
Viborger Samler, 1843-02-06
Ved Tallotteriets sidste Trækning i Kbhavn, vandtes en Qvaterne, efter Sigende af en Student. Han havde betalt Seddelen med 2 Mk., og besat samme med 1 s. paa Udtræk, 2 s. paa Ambe, 3 s. paa Terne og 4 s. paa Qvaterne. Gevinsten var 3200 Rbd. (Dg.)
Viborger Samler, 1843-02-06
Borgerrepræsentantvalg. Ved de i Tirsdags stedfundne Valg paa 7 Repræsentanter og 4 Suppleanter erholdt følgende de fleste Stemmer, som Repræsentanter: Agent J. C. Lund, Grosserer Meinert, Uhrmager Kyhl; Theatermaler T. Lund, Malermester Wormer, Brygger J. C. Jacobsen, Brændeviinsbrænder P. C. Olsen, som Suppleanter: Klædekræmmer H. C. Lund, Bagermester Bock, Bogbinder J. C. Falck og Urtekræmmer J. C. Bondrup. Af 1966 Vælgere mødte kun 662. (Dg.) Slagelse. For flere Dage siden forsvandt en 70. aarig Mand i Bils, uden at Nogen vidste, hvor han var bleven af. Han er nu funden hængende paa et Høloft, paa Valdbygaard, 1/2 Miil herfra, hvor man formoder han har hængt i nogle Dage. (Sl. Av.)¬
Viborger Samler, 1843-02-06
J en Beretning fra Ærøeskjøbing af 26de Jan., meddeelt til den hempelske Avis, fortælles: at da Sognepræsten der i Byen, Pastor Olrik – efter modtagen Meddelelse fra den const. Landfoged, Amtsforvalter v. Holstein, om, at der ifølge kgl. Befaling skulde ringes med Kirkeklokkerne i 6 paa hinanden følgende Dage i Hertugdømmerne, fra Kl. 12 til 1 om Middagen, i Anledning af Hs. kgl. H. Enkehertuginde Louise Augustas Død - havde beordret 4 Mand til at ringe med Kirkeklokkerne i den bestemte Tid, og disse Folk netop havde begivet sig op i Taarnet, for at begynde Ringningen, indfandt sig ogsaa sammesteds Assessor Clausen, som Kirkeinspecteur, og forbød Ringningen. Dette var den 23de Jan., om Middagen Kl. 12. Den 24de oplæste Hr. Assessor Clausen selv paa Raadstuen, i Overværelse af flere end hundrede Personer, en Circulair=Skrivelse fra den kongl. slesvig-holsteenske Regjering, angaaende Enke=Hertugindens Død, tilligemed den kgl. Befaling og Ringningen; men der blev alligevel ikke ringet, hverken denne eller den følgende Dag. Efter Sigende skal Assessor Clausen ogsaa have forbudt Klokkeringningen i Landsbymenighederne paa Øen, men Præsterne havde alligevel ladet ringe, ifølge høiere Ordre. Da der ellers, efter gammel Sædvane, i Ærøeskjøbing daglig ringes fem Gange, nemlig Kl. 8, 10.12, 2 og 7, rigtignok kun nogle Minuter af Gangen: saa viser dog dette, at der nok kan ringes med Byens Klokker. Man længes derfor ret meget efter at vide, hvad der kan have foranlediget Assessor Clausen til denne besynderlige Fremgangsmaade, lige imod Kongens udtrykkelige Befaling. Bisættelsen af den salige Enkehertuginde Louise Augustas Liig fandt Sted afvigte Torsdag den 26de Januar. Det høie Liig bisattes i den hertugelige Familiebegravelse i det gamle Sønderborg Slot, og Talen og 1 Ceremonierne ved denne sørgelige Høitid udførtes af Slotspræst Germar.
Viborger Samler, 1843-02-06
Hertugdømmernes Blade omtale et Project om at anlægge en Bank for Holsteen og Slesvig, funderet paa 1,250,000 Rdlr. Cour., der skulde udgive Sedler. Flere Blade have uden bemærkning optaget denne Notits Fædrelandet forekommer det klart, at Oprettelsen af en Seddelbank for begge Hertugdømmer ligefrem vilde stride imod Nationalbankens Ret. (Hp. Av.)
Viborger Samler, 1843-02-06
Schleswig=Holsteinerne - hedder det i Leipz. Locommotive - ere nu stillede tilfreds. Kongen vil hverken gjøre dem til Danske eller Tydske, hvormed de have erklæret sig enige. Der gaaer dog Jntet over den kjære Fred.
Viborger Samler, 1843-02-06
Af Blandet Ny Jyllandspost erfarer man, at Byfogden i Skive, Cancelliraad Horn, har erholdt Beneficium processus gratuiti imod Kjøbmand Hald sammesteds, og at Procurator M. Thorup er udnævnt til at være Horns Sagfører. Efter Forlydende vil Kjøbmand Hald opvarte Byfoged Horn med et Contrasøgsmaal, og forresten vil der, ifølge f. Bl., om nogle Dage blive givet Horn en Kokosnød at knække, hvorved han lettelig en Kindtand kunde brække."J et Jnserat i Aarhuus Av. erklære Dherrer Werner og Rohde, "Technikere fra Berlin, p. t. i Skanderborg, at forskjellige Dampbrænderier her i Provindsen, som ikke ere blevne indrettede af dem, men af Andre, nemlig af Dherrer Ramsing, Krohn, Henius og Lund, ere forkeert indrettede, idet "Constructionen strider imod alle Physikkens Regler.
Viborger Samler, 1843-02-06
Ved allerhøieste Resolution af 25de f. M. har Hs. Majestæt allernaadigst bifaldet følgende Jurisdictionsforandringer i Ringkjøbing Amt: "af Ulfborg Hind Herreder skulle Wind og Winding Sogne henlægges til Hjerm Ginding Herreder og Timring Sogn til Hammerum Herred; af Hammerum Herred skulle de i samme liggende Dele af Woergaard, Nørre-Wium og Borris Sogne henlægges til Nørre-Bølling Herreder, og af Nørre=Bølling Herreder Sognene Ølstrup og Lem samt den sydlige Deel af Welling Sogn henlægges til Ulfborg Hind Herreder, hvilke Forandringer dog først skulle træde i Kraft, fra 1ste Mai næstkommende.
Viborger Samler, 1843-02-06
Ved allerhøieste Resolution af 1ste d. M. er det bestemt, at den første Lærer ved Borgerskolen i Grenaae for Fremtiden skal være ordineret Catechet.
Viborger Samler, 1843-02-06
Handels= og Skibs-Efterretninger. Hamborg, d. 3die Febr. Kornhandelen flau; Hvede atter nogle Rthlr. billigere, ligesaa Rug. Paa Byg og Havre ere Priserne vaklende, og snarere lavere end høiere. For Rans forlangtes den forr. Priis, der imidlertid ikke blev tilstaaet. Aarhuus, den 3die Februar. Jgaar Aftes kom der Brev hertil fra Algier med Efterretning om, at Kjøbmand C. Benzen var med Jagten Knud lykkelig ankommen dertil den 15de Januar. (Aarh. Av.)
Viborger Samler, 1843-02-06
Udnævnelser. Under 1ste De, har det allernaadigst behaget Hs. Maist. Kongen at udnævne den fungerende Premiermajor i den kongl. Livgarde til Hest og Gardehuusardivisionen, Major a la suite i Cavalleriet, H. J. F. v. Benzon, Kammerherre, R. af D. og Obred., til Oberstlieutenant og Commandeur, for bemeldte kongl. Livgarde og Gardehuusardivision, samt til Directeur for den militaire Manege. – Under f. D. har Hs. M. allern udn Volonteur i Bureauet for Armeens Commandsager, Cand. jur. O. O. J. T. K. Ries, til Hofjunker, Under 2den d. M. har Hs. Maist. allern, beskikket practiserende Læge i Svendborg, Cand. med. & chir. A. Torverdt, til Districtslæge i Middelfart. – Under f. D. har Hs. M. allernaadigst beskikket Fuldmægtig i Statsgjældscontoiret under den kongl. Direction for Statsgjælden og den synkende Fond, Secretair P. Møller til Told- og Consumtionscasserer i Skielskjør, mod forinden at stille den befalede Sikkerhed for Oppebørslerne.
Viborger Samler, 1843-02-06
Capitelstaxter paa Afgrøden for 1842. For Aalborg Stift: Rug 4 Rbd. 3 Mk. 4 s., Byg 2 Rbd. 3 Mk. 7 1/2 s., Havre 1 Rbd. 4 Mk. 6 s. Sølv pr. Tde. For Thy og Mors: Rug 5 Rbd. 2 Mk., Byg 2 Rbd. 4 Mk. 1 s., Havre 1 Rbd. 5 Mk. 10 ½ s. Sølv pr. Tønde.
Viborger Samler, 1843-02-06
Reisende med Færgefartøiet fra Aarhuus til Kallundborg, den 30te Januar.
Viborger Samler, 1843-02-06
Kammerjunker v. Hoff, Stud theol. Bøggild, Veiopsynsmand Jensen, Kbm. Stribolt, Redslagerne Steen og Eilertsen, Cand. pharm. Siegumfeldt og Langballe, Avlsbestyrer, J. Møller, Kom. Hedegaard, Pakhuusforvalter Schiellerup, Proprietair van Deurs, Cand. theol. A. W. Schmidt, Malermester Werliin, Propr. Thorlund. Døde. Kjøbenhavn: Marie Sahlmann, f. Olsen. Bækkeskov. Forhenværende Byfoged paa St. Thomas, Justitsraad Michael Leigh Smith. – Mesinge Præstegaard: Wilhelmine Charlotte Amalie Høier. – Kjersgaard: Forhenværende Contoirist Jørgen Starup. – Skierbæk Præstegaard: Hans Christopher Elers Koch. – Ferring: Forhenværende Sognepræst for Vandborg og Ferring Menighed, P. A. C. Nørager, 72 Aar. - Ringkjøbing: KirkeværgPeter Arent, 74 Aar. - Høierup; Jfr. Ane Dorthea Luffe, 63 Aar. - Wallensbeck: Louise Margretha Hensler, f. Schildknecht, 95 Aar.
Viborger Samler, 1843-02-06
AVERTISSEMENTS. J Overeensstemmelse med Forordningen af 27de Septbr. 1799 § 20 bringes herved til offentlig Kundskab, at i en mod forhenværende Redacteur af Corfaren, Candidatus philosophiæ N. P. Morthensen for Overtrædelse af Trykkefrihedslovgivningen anlagt Sag er Tirsdagen den 31te Januar 1843. afsagt følgende Dom i Høiesteret: Candidatus philosophiæ Niels Peter Morthensen bør bøde 200 Rbd. Sølv til Kjøbenhavns Fattigvæsens Hovedkasse samt være den ved Forordningen af 27de Septbr. 1799, 20 bestemte Censur undergivet i 1 Aar. Saa betaler han og de af Actionen flydende Omkostninger og derunder i Salarium til Procuratorerne Ring og Lottsadvocat Damkier samt til Advocat Buntzen for Høiesteret 10 Rbd. Sølv til hver af de 2de Første og 20 Rbd. Sølv til den Sidste. Høiesterets Justits-Contoir, den 31te Januar 1843. Hammerich.
Viborger Samler, 1843-02-06
Literatur. Høimesse-Psalmer til Kirkeaarets Helligdage af B. S. Jngemann, 2den Udgave med et Tillæg af andre Palmer samt Morgen= og Aftensange. 4 Mk. Commentar over Pauli Brev til Koloscenserne af W. Steiger. Oversat af Böethe, Cand. theol. 1 Rbd. Nytaars-Ønske i danske Samfund af N. T. S. Grundtvig.
Viborger Samler, 1843-02-06
Veiledning til Kundskab om de i Danmark, Slesvig og Holsteen forekommende Fugle. En Haandbog for Jægere, Jagtyndere og Landmænd. Første Hefte, indeholdende Rovfuglene. Udgivet af Chr. Paulsen, 20 sk. Om Uhre, deres Jndretning og hensigtsmæssige Behandling, af G. T. Ursin. (Med 48 Træsnit og en Kobbertavle). 7 Mk. Prinds Otto af Danmark og hans Samtid. Historisk Roman af B. S. Jngemann. Anden Udgave. 1 Rbd. Folkeskrifter Nr. 1 og 2. Naboerne i Skærgaarden. Oversat efter det Svenske. 12 s. Saagsbo Børnenes Vandringsaar eller Fattigskolen i Grimtomta. Faaes hos P. C. Kabell.
Viborger Samler, 1843-02-06
Til Salg. staaer paa Krabbesholm ved Skive 8 Stkr. Qvier af den bekjendte røde holsteenske Race. Det bemærkes, at Qvierne kælve i Løbet af dette Foraar.
Viborger Samler, 1843-02-06
Et Fiskervaad, circa 40 Favne, er tilkjøbs. Adressecontoiret anviser.
Viborger Samler, 1843-02-06
En Forbundter kan strax blive antaget hos Smedemester A. Dige.
Viborger Samler, 1843-02-06
At en Skiftesamling i Boet efter afdøde Maren Jørgensdatter af Harre bliver afholdt paa Skive Raastdue, Onsdagen den 1ste Marts d. A., og at Repartitionen ventes ved samme at kunne fremlægges, bekjendtgjøres herved til alle Vedkommendes Efterretning. Skive, den 3die Februar 1819. Horn.